DelfinGroup

AS DelfinGroup ir Latvijas finanšu pakalpojumu uzņēmums, kas sniedz patēriņa un lombarda aizdevumu pakalpojumus, kā arī nodarbojas ar lietotu preču tirdzniecību. Uzņēmums darbojas ar zīmoliem Banknote un VIZIA.

Sabiedrība dibināta 2009. gada 12. oktobrī, juridiskā adrese ir Skanstes iela 50A, Rīga, LV-1013. Uzņēmuma akcijas tiek kotētas biržā Nasdaq Riga Baltijas Oficiālajā sarakstā (DGR1R, ISIN LV0000101806).

 Darbība 
Saskaņā ar NACE 2. redakcijas klasifikāciju koncerna pamatdarbība ietver citus kreditēšanas pakalpojumus (64.92), mazumtirdzniecību pa pastu vai interneta veikalos (47.91), lietotu preču mazumtirdzniecību veikalos (47.79), kā arī pulksteņu un juvelierizstrādājumu mazumtirdzniecību specializētajos veikalos (47.77).

 Darbības segmenti 
2024. gadā koncerns darbību iedalīja trijos pamatsegmentos:
 Patēriņa kreditēšana: 2024. gadā izsniegto patēriņa aizdevumu apjoms sasniedza 79,1 milj. eiro, patēriņa aizdevumu portfelis gada beigās bija 104 milj. eiro, segmenta ieņēmumi 44,3 milj. eiro.
 Lombarda aizdevumi: 2024. gadā izsniegto lombarda aizdevumu apjoms bija 25,6 milj. eiro, aktīvais lombarda aizdevumu portfelis gada beigās bija 4,9 milj. eiro, segmenta ieņēmumi 9,1 milj. eiro.
 Lietotu preču tirdzniecība: preču pārdošanas apjoms 2024. gadā sasniedza 16,9 milj. eiro, tai skaitā tiešsaistes veikala pārdošanas apjoms bija 4,0 milj. eiro.

2025. gada 3. ceturksnī aizdevumu izsniegšanas apjoms sasniedza 38,3 milj. eiro, tai skaitā patēriņa aizdevumi 32,4 milj. eiro un lombarda aizdevumi 5,9 milj. eiro. 2025. gada pirmajos deviņos mēnešos lombarda aizdevumu segmentā izsniegto aizdevumu apjoms bija 19,2 milj. eiro.

 Pārvaldība 
Valde (2025. gada 30. septembrī):
 Didzis Ādmīdiņš, valdes priekšsēdētājs (no 19.01.2021.)
 Andrejs Aleksandrovičs, valdes loceklis (no 18.12.2024.)
 Laima Eižvertiņa, valdes locekle (no 07.04.2025.)

Padome (2025. gada 30. septembrī):
 Agris Evertovskis, padomes priekšsēdētājs (no 03.07.2025.)
 Jānis Pizičs, padomes loceklis (no 31.03.2021.)
 Mārtiņš Ozoliņš, padomes loceklis (no 03.07.2025.)
 Solvita Kurtiša, padomes locekle (no 03.07.2025.)

 Akcionāri 
Akcionāru struktūra 2025. gada 30. septembrī:
 AS ALPPES Capital (19,25%)
 SIA EC Finance (13,59%)
 SIA AE Consulting (8,20%)
 Citi akcionāri (58,96%)

Saskaņā ar Nasdaq Baltic datiem, 2026. gada 26. janvārī IPAS Indexo piederēja 71,52% AS DelfinGroup akciju (akcionāri ar līdzdalību vismaz 5%).

 Meitas sabiedrības 
2025. gada 30. septembrī koncernā ietilpa šādas meitas sabiedrības:
 SIA ViziaFinance (100%, reģ. Nr. 40003040217, Latvija)
 UAB DelfinGroup (100%, reģ. Nr. 306462155, Lietuva)
 SIA DealShoq (100%, reģ. Nr. 40203600852, Latvija)
 DELFINGROUP RO IFN S.A. (99,99%, reģ. Nr. J2025052412007, Rumānija)

 Finanšu rādītāji 
Gada pārskatos publicētie konsolidētie rādītāji:
 Gads  Ieņēmumi, milj. EUR  EBITDA, milj. EUR  Neto peļņa, milj. EUR 2022  35,8  13,1  6,0 2023  50,4  18,2  6,6 2024  63,0  21,9  7,3

2025. gada pirmajos deviņos mēnešos koncerna ieņēmumi bija 57,3 milj. eiro, EBITDA 18,7 milj. eiro, bet neto peļņa 6,1 milj. eiro. 2025. gada 30. septembrī neto aizdevumu portfelis bija 139,2 milj. eiro, aktīvi 157,3 milj. eiro.

 Dividendes 
Publiskotā informācija par dividendēm 2025. gadā:
 Dividenžu izmaksas datums  Dividendes par akciju 11.07.2025.  0,0092 EUR 29.09.2025.  0,0216 EUR 30.12.2025.  0,0256 EUR

 Vēsture 
2009. gadā uzņēmums atvēra pirmo lombardu Rīgas centrā, Dzirnavu ielā 119. Filiāle joprojām darbojas.

2010. gadā atvērts piecdesmitais lombards. Katra filiāle vidēji sešu mēnešu darbības laikā sasniedz bezzaudējuma punktu. Filiāļu tīkls aptver 15 Latvijas pilsētas.

2011. gadā filiāļu tīklā uzsākta patēriņa aizdevumu izsniegšana, kas ļauj klientiem pieteikties un saņemt lielākus aizdevumus.

2013. gada beigās tika emitētas obligācijas 8,5 miljonu eiro apmērā: 5 miljoni eiro nodrošinātās obligācijas un 3,5 miljoni eiro nenodrošinātās obligācijas.

2014. gadā obligācijas tika kotētas Nasdaq Baltija fondu biržas regulētajā sarakstā Riga First North.

2015. gadā tika iegādāts Rīgas pilsētas lombards, vecākais lombards Latvijā, kas savu darbību uzsācis 1802. gadā. Lombarda iegāde nostiprināja uzņēmuma tirgus līdera pozīciju un paplašināja klientu bāzi.

2017. gadā uzņēmums ieguva Bureau Veritas kvalitātes pārvaldības sistēmas ISO 9001 sertifikātu un energopārvaldības sistēmas ISO 50001 sertifikātu. 2017. gada novembrī uzņēmums klientiem sāka piedāvāt arī tiešsaistes pakalpojumus.

2018. gadā tika atklāts interneta veikals Banknote.lv, kurš darbojās kā papildu kanāls preču pārdošanai. Izveidots zīmols VIZIA, finanšu pakalpojumu sniedzējs, kas specializējas patēriņa aizdevumos tiešsaistē.

2020. gadā tika izstrādāts finanšu produkts Banknote Pirkumiem.

2021. gada 19. janvārī DelfinGroup mainīja savu korporatīvo struktūru uz akciju sabiedrību. Uzņēmums izsludināja starptautisku konkursu uz profesionālu un neatkarīgu padomes locekļu amatiem. 31. martā par padomes locekļiem kļuva Gatis Kokins, Edgars Voļskis, Mārtiņš Bičevskis un Jānis Pizičs. Agris Evertovskis turpina pildīt padomes priekšsēdētāja pienākumus.

2021. gada oktobrī DelfinGroup veica sākotnējo publisko piedāvājumu (IPO), kas noslēdzās 14. oktobrī, un 20. oktobrī uzņēmuma akcijas sāka kotēt biržas Nasdaq Riga Baltijas Oficiālajā sarakstā. IPO piedalījās 5927 investori, uzņēmums piesaistīja 8,09 miljonus eiro.

2022. gadā tika atjaunots Banknote interneta veikals banknote.lv.

2023. gada decembrī, uzsākot ģeogrāfisko ekspansiju ārpus Latvijas, DelfinGroup atvēra pirmās piecas Banknote filiāles Viļņā. Sākotnēji Lietuvas klientiem bija pieejami lombarda un mazumtirdzniecības pakalpojumi.

2025. gada novembrī IPAS Indexo uzsāka brīvprātīgo AS DelfinGroup akciju atpirkšanas piedāvājumu, kas norisinājās no 24. novembra līdz 8. decembrim. Pēc piedāvājuma rezultātiem IPAS Indexo rīcībā bija 67,42% AS DelfinGroup balsstiesīgo akciju.

2025. gada decembrī Latvijas Banka saņēma iesniegumu atļaujai izteikt obligāto AS DelfinGroup akciju atpirkšanas piedāvājumu.

 Atsauces 

 Ārējās saites 
 DelfinGroup 
 Banknote 
 VIZIA 
 Interneta veikals 
 Uzņēmumu reģistrs: AS "DelfinGroup" (reģ. Nr. 40103252854)
 DelfinGroup biržas informācija (Nasdaq Baltic)
 DelfinGroup dividendes un izmaksas (Nasdaq Baltic)

Kategorija:Latvijas lombardi
Kategorija:Latvijas uzņēmumi
Kategorija:Tiešsaistes mazumtirdzniecības vietnes
Kategorija:Nasdaq Riga biržā kotētie uzņēmumi